b'\n_START_ARTICLE_\nBruno Oldani\n_START_SECTION_\nKarriere\n_START_PARAGRAPH_\nHan er diplomutdannet som grafisk formgiver fra Kunstgewerbeschule i Z\xc3\xbcrich 1957 og har tilleggsutdanning i mote-, illustrasjon- og fargel\xc3\xa6re og industridesign. Oldani kom til Oslo som 21-\xc3\xa5ring i 1958. Han arbeidet i forskjellige norsk reklamebyr\xc3\xa5 1958-64 f\xc3\xb8r han etablerte eget firma, Bruno Oldani Design, aleine i 1965. _NEWLINE_Oldani var professor II i grafisk design og illustrasjon ved Statens h\xc3\xa5ndverks- og kunstindustriskole i Oslo fra 1988 til 1994; han var tidligere NAVF-stipendiat og hovedansvarlig i kommunikasjonsfag ved Industridesignerutdanningen i Oslo 1983-84, Han var med \xc3\xa5 stifte Kreativt Forum i 1967 og har v\xc3\xa6rt medlem av flere nasjonale og internasjonale r\xc3\xa5d, utvalg og juryer innen fagomr\xc3\xa5det design. Han var styremedlem i AGI, Alliance Graphique International fra 1988.\n_START_SECTION_\nUttrykk\n_START_PARAGRAPH_\nHan har gjennom designfirmaet Oldani design as p\xc3\xa5 Frogner i Oslo arbeidet som grafisk formgiver med etiketter, frimerker, plateomslag, plakater, logoer og grafiske profilprogram. design for Pax forlag og frimerker for Posten var blant de f\xc3\xb8rste arbeidene han profilerte seg p\xc3\xa5. Han har ogs\xc3\xa5 arbeidet med industridesign, fotografi og interi\xc3\xb8rdesign for restauranter. _NEWLINE_Han har formgitt en mobiltelefon for Simonsen Digicom AS, fiberglasski for Epoke, og laget profilprogram for H\xc3\x85G og Flytoget. Han er s\xc3\xa6rlig kjent for et bredt publikum som designer for Bokklubben Nye B\xc3\xb8kers medlemsblad Bokspeilet 1982\xe2\x80\x932003.'